

PROJEKTS
APSTIPRINĀTS
ar Varakļānu novada domes 
28.03.2024. lēmumu Nr.4.19
BIZNESA IDEJU KONKURSA 
„Radies Varakļānos 2024”
NOLIKUMS
1. VISPĀRĪGIE NOTEIKUMI 
1.1. Nolikums nosaka kārtību kādā tiek piešķirts Varakļānu novada pašvaldības (turpmāk - Pašvaldība) līdzfinansējums Varakļānu novadā reģistrēto jauno uzņēmēju projektiem uzņēmējdarbības attīstībai un fizisko personu projektiem uzņēmējdarbības uzsākšanai Jauno uzņēmēju biznesa ideju konkursa “Radies Varakļānos 2024’’ (turpmāk tekstā – Konkurss) ietvaros. 
1.2. Konkursa mērķis ir motivēt iedzīvotājus realizēt biznesa idejas jaunu produktu vai pakalpojumu radīšanai, sniegt pašvaldības atbalstu uzņēmumu un fizisko personu projektu realizācijai, sekmēt jaunu uzņēmumu veidošanos un attīstīšanos Varakļānu novadā.
1.3. Kopējais Pašvaldības piešķirtais finansējums projektu līdzfinansēšanai ir līdz EUR 8000,00 (astoņi tūkstoši euro).
1.4. Pašvaldības līdzfinansējumu piešķir juridiskām un fiziskām personām, kuras ir gatavas uzsākt komercdarbību, ja konkursa rezultātā iegūs finansējumu uzņēmējdarbības atbalstam. 
1.5. Konkursa ietvaros atbalstīto projektu realizācijas termiņš ir līdz 2024.gada 16.decembrim.
1.6. Nolikuma 1.2.punktā noteiktā mērķa īstenošanai, pašvaldība piešķir līdzfinansējumu uzņēmumu un fizisko personu projektiem, kas paredz jaunu darbavietu un inovatīvu produktu vai pakalpojumu radīšanu Varakļānu novadā;
1.7. Konkursa ietvaros par attiecināmām izmaksām tiek noteiktas:
    1.7.1. tehnoloģisko iekārtu, palīgiekārtu iegāde (t.sk. iekārtu transportēšana, uzstādīšana, darbinieku apmācība u.c.);
    1.7.2. pieslēgumu (ceļa, elektrības, kanalizācijas, komunikāciju u.c.) būvniecība, rekonstrukcija, remonts;
    1.7.3. ražošanas ēku būvniecība, rekonstrukcija un remonts;
    1.7.4. informatīvo materiālu iespiešana un izplatīšana, mājas lapas izveide, mārketinga pasākumu izmaksas;
    1.7.5. specifiska rakstura datorprogrammu iegāde;
    1.7.6. īpašumā esošu, nomātu (noslēgts rakstisks telpu nomas līgums uz vismaz 2 gadiem no projekta izsludināšanas brīža) telpu remonta izmaksas;
    1.7.7. citas pamatotas izmaksas (lēmumu par pamatotību pieņem vērtēšanas komisija balsojot)
1.8. Projekta ietvaros par neattiecināmām izmaksām tiek noteiktas:
1.8.1. konkursa pieteikuma sagatavošanas izmaksas;
1.8.2. darba alga (atlīdzība);
1.8.3.procentu maksājumi, maksa par finanšu transakcijām, valūtas maiņas komisijas maksājumi un valūtas svārstību radītie zaudējumi;
1.8.4. naudas sodi, līgumsodi, nokavējuma procenti un ar tiesvedību saistīti izdevumi;
1.8.5. tādu apakšlīgumu slēgšana, kas palielina projekta izmaksas, bet nepievieno projektam vērtību un kuros samaksa ir noteikta procentos no kopējām projekta izmaksām;
1.8.6. īpašuma vai kapitāldaļu iegāde;
1.8.7. iznomāšanai paredzēta inventāra iegāde;
1.8.8. citas izmaksas, kuru segšana neveicina biznesa idejas ilgtermiņa attīstību.
1.9. Līdzfinansējumu nepiešķir projektiem, kuru biznesa idejas pamats ir starpnieciski darījumi, nekustamā īpašuma pirkšana un pārdošana.
1.10. Līdzfinansējumu nepiešķir, ja no konkursa pieteikuma izriet, ka iegādājamās vienības paredzēts izmantot personīgiem nolūkiem.
1.11. Projekta finanšu plūsmā tiek ietverti tikai bezskaidras naudas darījumi.
1.12. Projektu pieteikumus izvērtē Varakļānu novada pašvaldības domes Finanšu un attīstības komiteja (turpmāk – Vērtēšanas komisija), lēmumu par finansējuma piešķiršanu pieņem dome.
1.13. Piedalīties Konkursā ir tiesības:
 1.13.1. komercsabiedrībai, kas reģistrēta Latvijas Republikas Uzņēmumu reģistra komercreģistrā, kuras juridiskā adrese ir Varakļānu novadā un, kas nodibināta ne agrāk kā 12 mēnešus pirms projektu konkursa izsludināšanas dienas;
1.13.2. fiziskai personai, kura gatava reģistrēt saimniecisko darbību un attīstīt uzņēmējdarbību Varakļānu novadā.
1.14. Uz Pašvaldības līdzfinansējumu nevar pretendēt: 
1.14.1. komercsabiedrība, kas tiek likvidēta, pasludināta par maksātnespējīgu, uzsākts tiesiskās aizsardzības process, tās saimnieciskās darbība ir apturēta vai pārtraukta, vai ir uzsākta tiesvedība par komercdarbības bankrotu; 
1.14.2. komercsabiedrība vai fiziska persona, kas nav samaksājusi nodokļus un citus valsts vai pašvaldības noteiktos obligātos maksājumus un noteiktajos termiņos; 
1.14.3. fiziska persona pret kuru uzsākts maksātnespējas process vai pret kuru saistībā ar izdarītu smagu vai sevišķi smagu noziedzīgu nodarījumu vai noziedzīgu darbību tautsaimniecībā vai pret īpašumu tikuši piemēroti Krimināllikumā noteiktie piespiedu ietekmēšanas līdzekļi.
1.15. Vienas komercsabiedrības vai fiziskas personas vienam projektam maksimāli pieļaujamais Pašvaldības līdzfinansējuma apmērs ir EUR 4000,00 (četri tūkstoši euro, 00 centi). 
1.16. Finansējumu virs EUR 2000,00 (divi tūkstoši euro, 00 centi)   var saņemt tie uzņēmumi, kuri 6 mēnešu laikā pēc finansējuma saņemšanas rada vismaz vienu pilnas slodzes darbavietu.

1.17. Projekta iesniedzēja nepieciešamais līdzfinansējums projekta realizēšanai ir vismaz 30% no kopējām izmaksām.
1.18. Viena komercsabiedrība vai fiziska persona konkursa kārtībā var saņemt pašvaldības līdzfinansējumu vienam projektam vienā izsludinātajā konkursā.
2. PIETEIKUMU IESNIEGŠANA 
2.1 Projekta pieteikuma iesniegšana: 
       2.1.1. Elektroniski sagatavota un parakstīta uz e-pasta adresi varaklani@varaklani.lv ;
2.1.2. personīgi, iesniedzot Varakļānu novada pašvaldības administrācijā, adrese: Rīgas iela 13, Varakļāni, Varakļānu novads, aizlīmētā aploksnē ar norādi „Konkursam –„Radies Varakļānos 2023””. Uz aploksnes jānorāda informācija par iesniedzēju un kontaktadrese;  
2.1.3. pa pastu - Varakļānu novada pašvaldībai, Rīgas iela 13, Varakļāni, Varakļānu novads, LV-4838, ar norādi – „Konkursam –„Radies Varakļānos 2023”” (datums uz pasta nosūtīšanas zīmoga nedrīkst būt vēlāks par Konkursa pieteikumu iesniegšanas termiņu).
    2.2. Projekta pieteikumu var iesniegt līdz 16.08.2024.
Projekta pieteikumi, ņemot vērā pieejamo finansējumu, tiek vērtēti divās kārtās:

14.1. iesniegti līdz 16.08.2024.
14.2. iesniegti līdz 13.09.2024. (ja pašvaldības finansējums nav izlietots konkursa 1.kārtā)

    2.3. Konkursa nolikumu, projektu pieteikuma veidlapu un informāciju par konkursa norisi var saņemt pašvaldības mājas lapā internetā www.varakļāni.lv 
3. PROJEKTA PIETEIKUMS 
3.1. Projekta pieteikums jāsagatavo, izmantojot projekta pieteikuma veidlapu (1.pielikums)
3.2. Aizpildītajai projekta pieteikuma veidlapai ir jāpievieno šādi pielikumi:
         3.2.1. dokumentācija par izmaksu pamatotību (tai skaitā par iegādājamo preču, pakalpojumu vai veicamo būvdarbu tirgus vērtību); 
3.2.2. izziņa no Valsts Ieņēmumu dienesta (VID) Elektroniskās deklarēšanas sistēmas (EDS), ka nodokļu parāds uz pieteikuma iesniegšanas dienu nepārsniedz EUR 150,00 (viens simts piecdesmit euro);
3.2.3. projekta vadītāja CV; 
3.2.4. Atbalsta pretendenta rakstisks apliecinājums par 1.17.punktā līdzfinansējuma pieejamību projekta realizācijas procesā.
3.2.5. cita informācija, kas sniedz priekšstatu par komercsabiedrības saimniecisko darbību un plānotā projekta īstenošanas nepieciešamību. 
3.3. Projekta pieteikuma veidlapai un tās pielikumiem jābūt aizpildītiem datorrakstā, latviešu valodā, jābūt aizpildītiem visiem informācijas laukiem. 
3.4. Sūtot pa pastu vai iesniedzot personīgi projekta pieteikums (projekta pieteikuma veidlapa un visi pielikumi) ir jāiesniedz vienā cauršūtā oriģināleksemplārā. 
4. PROJEKTA VĒRTĒŠANA 
4.1. Konkursa pieteikumus izvērtē Vērtēšanas komisija, pieaicinot ekspertus noteiktās jomās.
4.2. Projektu pieteikumus komisija vērtē pretendentu izvērtēšanas sēdē, kopā maksimāli piešķirot 100 punktus. Vērtēšanas kritēriji ir: 
4.2.1. profesionalitāte (15 punkti); 
4.2.2. projekta nepieciešamības pamatojums (15 punkti); 
4.2.3. darba vietas un jauna, inovatīva produkta vai pakalpojuma radīšana Varakļānu novada administratīvajā teritorijā (50 punkti);
4.2.4. finanšu plānošana un izmaksu pamatotība (20 punkti).
4.3. Divu nedēļu laikā pēc izsludinātā projektu pieteikumu pieņemšanas termiņa beigām, komisija izvērtē iesniegtos projektu pieteikumus un lemj par visu vai atsevišķu pretendentu uzaicināšanu klātienē sniegt komisijai sava biznesa idejas prezentāciju un sniegt atbildes uz uzdotajiem jautājumiem. Par prezentācijas laiku projekta pieteikuma iesniedzējam tiek paziņots individuāli uz pieteikumā norādīto e-pasta adresi.
4.4. Projektu vērtē katrs komisijas loceklis, katram projektam piešķirot punktus pēc 4.2. punktā norādītajiem kritērijiem. Uzvarētājs ir tas, kurš saskaitot visu vērtēšanas komisijas locekļu punktus, ir ieguvis vislielāko punktu skaitu, attiecīgi sadalot arī nākamās vietas.
5. LĒMUMA PIEŅEMŠANA 
5.1. Komisijas izvērtētos un sākotnēji atlasītos pieteikumus izskata Varakļānu novada dome ņemot vērā projektiem piešķirto punktu skaitu un pieņem vienu no šādiem lēmumiem:
5.1.1. piešķirt finansējumu pilnā apmērā;
5.1.2. piešķirt finansējumu daļējā apmērā;
5.1.3. noraidīt pieteikumu un finansējumu nepiešķirt.
5.2. Varakļānu novada domes lēmumu var pārsūdzēt administratīvā procesa kārtībā viena mēneša laikā no tā spēkā stāšanās.
6. KONKURSA REZULTĀTI 
Vienas nedēļas laikā pēc rezultātu apstiprināšanas pretendentus mutiski, sazinoties uz konkursa pieteikumā norādīto kontakttālruni, informē par konkursa rezultātiem. Konkursa rezultāti tiek publicēti Pašvaldības mājas lapā internetā www.varakļāni.lv
7. LĪGUMA SLĒGŠANAS UN ATSKAITĪŠANĀS KĀRTĪBA 
7.1. Pašvaldība slēdz līgumu (2.pielikums) ar atbalstītā projekta īstenotāju par projekta īstenošanu un piešķirtā līdzfinansējuma izlietošanu. Līgums abām pusēm par līdzfinansējuma piešķiršanu jānoslēdz 1 (viena) mēneša laikā no lēmuma spēkā stāšanās dienas. Pretējā gadījumā lēmums par līdzfinansējuma piešķiršanu zaudē spēku. 
7.2. Līdzfinansējuma saņēmējs sniedz pašvaldībai atskaites par pašvaldības līdzfinansējuma izlietojumu līgumā noteiktajā termiņā un kārtībā. 
7.3. Ja piešķirtais finansējums netiek izmantots atbilstoši biznesa idejas pieteikumā paredzētajam mērķim, projekta uzraudzības periodā saimnieciskā darbība nav uzsākta, nav izpildīti projekta nosacījumi, netiek ievēroti nolikuma 7.1.punktā minētā līguma nosacījumi un kārtība vai saimnieciskā darbība netiek veikta regulāri, tad Pašvaldības dome lemj par piešķirtā līdzfinansējuma atmaksu vai iegādāto materiālo vērtību nodošanu pašvaldībai. Lēmuma par finansējuma atmaksu vai iegādāto materiālo vērtību atgriešanu gadījumā, iesniedzējs uzlikto pienākumu izpilda 10 (desmit) dienu laikā pēc Pašvaldības rakstiska pieprasījuma saņemšanas.
7.4. Projekta uzraudzības periods ir 2 gadi.
7.5. Līdzfinansējuma saņēmējs desmit dienu laikā pēc projekta īstenošanas beigu termiņa iesniedz pašvaldībā: 
7.5.1. brīvas formas rakstisku pārskatu par projekta īstenošanas gaitu; 
7.5.2. atskaiti par piešķirtā pašvaldības līdzfinansējuma izlietojumu (3.pielikums). 
7.6. Pašvaldībai un konkursa komisijai ir tiesības veikt pārbaudes (tai skaitā pārbaudes projekta īstenošanas vietā) pirms pašvaldības līdzfinansējuma piešķiršanas, kā arī projekta īstenošanas laikā. 
7.7. Pašvaldībai ir tiesības pieprasīt papildu informāciju no Pašvaldības līdzfinansējuma saņēmēja. 
7.8. Projekta īstenošanas vietā izvietot A4 izmēra informatīvu plāksni ar projekta nosaukumu, mērķi un uzrakstu "Atbalsta Varakļānu novada pašvaldība". Informāciju par projektu publicēt laikrakstā "Varakļonīts" un Pašvaldības interneta mājaslapā www.varakļāni.lv, Pašvaldības sociālajos tīklos ar tēmturi #RadiesVarakļānos, #VisitVarakļāni.
Domes priekšsēdētājs  
          (personiskais paraksts)                          Māris Justs
NORAKSTS PAREIZS
Varakļānu novada

pašvaldības lietvede,


L. Nagle
Varakļānos, 02.04.2024.

